19 прически за тънка и фина коса | Момичетата от града
19 прически за тънка и фина коса
12 September 2019 02.06.2020 11:53
Тънката, фина и лесно заплитаща се коса понякога е истинско предизвикателство за оформяне, особено ако е чуплива и непокорна, и то в края на лятото, когато слънцето, влагата и солената вода са я изтощили допълнително. Но пък новият сезон винаги е повод за някаква (дори малка) промяна в прическата – дължина, форма или цвят. Затова събрахме различни идеи как да върнете блясъка и обема на косата си, когато за пореден път се чудите сутрин дали да посегнете към машата за къдрици, или към пресата за изправяне.
Ако косата ви е по-дълга, можете да се решите най-после да я скъсите в модерния боб ала Луси Бойнтън, а след това да я оформяте на леки къдрици. Добавянето на светъл омбре ефект или фин балеаж допълнително ще освежи блясъка на косата. Късата подстрижка е по-краен вариант, но понякога наистина може да ви даде ново начало, ако сте в момент, в който имате нужда от онзи спасителен бутон restart.
A post shared by Lucy Boynton (@lucyboynton1) on Jan 28, 2019 at 3:57pm PST
Имали ли сте колебания за бретон? Сега е моментът да опитате, защото по-дългият бретон, разделен на път или оформен на една страна е много подходящ за фина коса. И ако не ви допадне и трябва да го изтърпите да израсне, винаги можете да се възползвате от модерните фиби, които продължават да са хит и на модния подиум. А самите те често отвличат вниманието, ако косата ни не е в перфектен вид.
Силно пригладена назад коса или кок са други варианти за прическа, които са подходящи за щури парти вечери. Докато през деня би изглеждала добре, прибрана частично в горната част на главата, на ниска опашка или на висок небрежен кок с пуснати кичури покрай лицето. Можете да добавите и малък цветен шал, за да прикриете още повече непокорността й.
Плажните къдрици, които можете да постигнете сами у дома (с помощта на солен спрей), също са добър вариант за тънката коса. А по този начин поне мислено ще се върнете на плажа, когато нямаше нужда да полагате никакви усилия за прическата си, нали?
А как да приберете косата на конска опашка
блякък и обем